Personaxes da Terra Media

A seguinte é unha **lista dos personaxes notábeis** do legendarium da Terra Media do autor inglés J. R. R. Tolkien. A lista é só para os personaxes das obras de Tolkien.

Os hobbits aparecen clasificados polos seus nomes familiares, non polos seus nomes propios (por exemplo, Frodo Bulseiro é baixo Bulseiro, Frodo).

## A 
* Aragorn: Descendente de Isildur que foi un dos personaxes principais tanto na Irmandade do Anel como na guerra do Anel. Converteuse en rei do reino unificado de Gondor e Arnor.
* Arwen: Filla do semielfo Elrond e de Celebrían, casa con Aragorn a final da guerra do Anel e convértese en raíña do reino unificado de Gondor e Arnor.

## B 
* Bagadouro: Entidade misteriosa coñecida como a filla da muller do río, muller de Tom Bombadil.
* Balin: Anano compañeiro de Thorin Escudo de Carballo na obra *O hobbit*. Morto durante un intento de recuperación de Moria.
* Bárbore: Líder dos ents no *Señor dos Aneis*.
* Bardo o Arqueiro: Home de Esgaroth que acabou con Smaug o dragón.
* Beorn: Cambiapeles que reside na rexión do Bosque Escuro e pode asumir a forma dun grande oso.
* Boromir: Membros da Irmandade do Anel, fillo e herdeiro de Denethor II de Gondor. Morto polos uruk-hai en Amon Hen.
* Meriadoc Brandigamo: Un hobbit membro da Irmandade do Anel e compañeiro de Frodo Bulseiro. Axudou a Éowyn a acabar co Rei Bruxo de Angmar.
* Bilbo Bulseiro: Un hobbit aventureiro. Descobre o Anel Único despois de que Gollum o perdese.
* Frodo Bulseiro: Curmán (informalmente, 'sobriño') de Bilbo Bulseiro que é o portador do Anel Único para a súa destrución no Monte do Destino.

## C 
* Celebrimbor: Ferreiro Noldorin e neto de Fëanor, que liderou a creación de todos os Aneis de Poder, agás un. Torturado até a morte por Sauron.

## D 
* Denethor: Mordomo de Gondor durante os eventos do *Señor dos Aneis*. Cometeu suicidio durante o asedio de Gondor.

## E
* Eärendil e Elwing: parella de semielfos, heroes na guerra da Ira así como proxenitores das liñaxes reais dos númenoreanos e dos dúnedain a través dos seus fillos Elrond e Elros.
* Elaraña: Araña monstruosa e último monstro notable de Ungoliant.
* Elendil: Nobre númenoreano cuxos fillos fundan os reinos de Arnor e Gondor na Terra Media. Asasinado durante a batalla final entre Sauron e a Última Alianza entre Elfos e Homes.
* Elrond: Gobernante do refuxio elfo de Valfendido. Fillos dos semielfos Eärendil e Elwing, marido de Celebrian, pai de Arwen, Elladan e Elrohir.
* Éomer: Irmán de Éowyn, sobriño e herdeiro de Théoden, rei de Rohan. Xenro do príncipe Imrahil de Dol Amroth.
* Éowyn: Irmá de Éomer e membro da casa real de Rohan. Acabo co Rei Bruxo de Angmar. Casou con Faramir despois da guerra do Anel.

## F 
* Faramir: Fillo de Denethor II de Gondor, irmán de Boromir, e marido de Éowyn despois da guerra do Anel.
* Fëanor: Fillo de Finwë e Míriel. O máis grande ferreiro Noldorin que xamais existiu, forxou as tres xoias coñecidas como Silmarils. Asasinado por balrogr.
* Finrod Felagund: Neto de Finwë e rei elfo de Nargothrond. Morreu das feridas provocadas por salvar ao seu amigo Beren dun lobishome.
* Finwë e Míriel: Pais de Fëanor e líderes dos migrantes Noldorin ás Terras Imperecedoiras. Míriel morre dando a luz，mentres que Finwë é asasinado por Morgoth.

## G 
* Galadriel: Elfa gobernante de Lothlórien xunto co seu marido Celeborn. Parente de numerosos personaxes notables no legendarium de Tolkien a través da liña de sangue e do parentesco.
* Samsagaz Gamllí: Compañeiro leal de Frodo Bulseiro durante a súa viaxe a Mordor para destruír o Anel Único.
* Gandalf: Un mago membro da Irmandade do Anel. Asasinado en batalla en Moria, regresa na forma de Gandalf o branco para derrotar a Sauron.
* Gardián da Auga: Unha misteriosa criatura acuática que vive nun estanque gardando as portas de Moria.
* Glorfindel: Señor elfo Noldorin notable pola súa morte e resurrección no legendarium de Tolkien.
* Gimli: Anano membro da Irmandade do Anel e personaxe principal na obra *O Señor dos Aneis*.
* Gollum: Posuidor do Anel Único ata que o perde e é atopado por Bilbo Bulseiro. Cae no interior do volcán xunto co anel xusto despois de quitarllo a Frodo Bulseiro.
* Gríma: Aliado de Saruman que ofrece falso consello a Théoden, rei de Rohan. Asasinado pola milicia hobbit durante o capítulo "Limpando a Comarca".

## H 
* Húrin: Guerreiro humano da Primeira Idade, o pai de Túrin Turambar.

## I 
* Isildur: Filllo de Elendil, e cofundador do reino de Gondor. Tomou o Anel Único de Sauron a finais da Segunda Idade, mais despois foi traizoado polo anel e asasinado por orcos.

## L 
* Legolas: Membro elfo da Irmandade do Anel e personaxe principal na obra *O Señor dos Aneis*.
* Lúthien e Beren: Os devanceiros da liñaxe dos semielfos.

## M 
* Maedhros: Señor elfo Noldorin e o maior dos fillos de Fëanor. Suicidouse despois de recuperar un dos Silmarils perdidos.
* Melian: Maia que tomou a forma física dun elfo. Raíña de Doriath na Primeira Idade. Esposa de Elu Thingol e nai de Lúthien.
* Morgoth: O primeiro señor escuro do legendarium de Tolkien, coñecido orixinalmente como Melkor. Foi sucedido por Sauron logo da súa derrota e desterro polos Valar despois da guerra da ira.

## R 
* Radagast: un dos cinco Istari ou magos, que ten unha grande afinidade coa natureza.

## S 
* Saruman: Un mago da Terra Media, outrora o líder dos Istari. Intentou formar o seu propio imperio como rival de Sauron e foi derrotado na batalla do Abismo de Helmo. Asasinado por Gríma durante o episodio "Limpando a Comarca".
* Sauron: O principal antagonista na obra *O Señor dos Aneis*. Creou o Anel Único, e foi destruído ao ser fundido o anel a finais do *Regreso do Rei*.
* Smaug: Un dragón e principal antagonista na obra *O hobbit*. Asasinado por Bardo o Arqueiro.

## T 
* Théoden: Rei de Rohan, tío de Éomer e Éowyn. Caeu en combate durante a batalla dos Campos de Pelennor.
* Thingol: Rei elfo dos sindarin de Doriath na Primeira Idade. Marido de Melian e pai de Lúthien. Asasinado por ananos por unha disputa sobre un dos Silmarils.
* Thranduil: Rei elfo do reino do Bosque Escuro, pai de Legolas.
* Thorin Escudo de Carballo: Nobre anano que lidera unha compañía para recuperar Erebor do dragón Smaug na obra *O hobbit*. Asasinado durante a batalla dos Cinco Exércitos.
* Tom Bombadil: Unha misteriosa figura que axudou aos hobbits durante a súa saída da Comarca na obra *A Irmandade do Anel*.
* Peregrin Tuc: Un hobbit membro da Irmandade do Anel e compañeiro de Frodo Bulseiro. Serviu como garda da Cidade de Minas Tirith durante a guerra do Anel. 
* Tuor e Idril: Heroes da Primeira Idade e pais de Eärendil, sendo a segunda unión matrimonial entre homes e elfos. Abandonou a Terra Media para dirixirse a Valinor, onde se di que Tuor forma parte das liñaxes dos elfos.
* Túrin Turambar: Heroe da Primeira Idade que se ve envolto nun tráxico destino xunto co resto da súa familia e que finalmente se suicidou.

## U 
* Ungoliant: Espírito de araña monstruoso. Proxenitor das Grandes arañas e de Elaraña.

## Véxase tamén 
### Outros artigos 
* Pobos da Terra Media